

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-149/2021-04

Дана:05.07.2021. године

**В р а њ е**

**СКУПШТИНА ГРАДА ВРАЊЕ**

**- председнику-**

На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 05.07.2021. године, разматрало је измена и допуна Програма пословања Јавног предузећа „Водовод“ Врање за 2021. годину, са Финансијским планом пословања за 2021. годину и донело следећи:

***З А К Љ У Ч А К***

 Прихвата се изена и допуна Програма пословања Јавног предузећа „Водовод“ Врање за 2021. годину, са Финансијским планом пословања за 2021. годину и доставља Скупштини на разматрање и усвајање.

 У циљу реализације Програма пословања за 2021. годину, Јавно предузеће „Водовод“, може ангажовати већи број запослених на одређено време, само уз сагласност тела Владе Републике Србије, по спроведном поступку за прибављање сагласности.

 Уводне напомене на седници Скупштине поднеће Горан Ђорђевић, директор Јавног предузећа „Водовод“

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић**



**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-149/2021-04

Дана:05.07.2021. године

**В р а њ е**

**СКУПШТИНА ГРАДА ВРАЊЕ**

**- председнику-**

На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 05.07.2021. године, разматрало је измена и допуна Програма пословања Јавног предузећа „Управа Бање“ Врањска Бања за 2021. годину, са Финансијским планом пословања за 2021. годину и донело следећи:

***З А К Љ У Ч А К***

 Прихвата се изена и допуна Програма пословања Јавног предузећа „Управа Бање“ Врањска Бања за 2021. годину, са Финансијским планом пословања за 2021. годину и доставља Скупштини на разматрање и усвајање.

 Уводне напомене на седници Скупштине поднеће Милош Џикић, директор Јавног предузећа „Управа Бање“ Врањска Бања.

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић**



**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-149/2021-04

Дана:05.07.2021. године

**В р а њ е**

**СКУПШТИНА ГРАДА ВРАЊЕ**

**- председнику-**

На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 05.07.2021. године, разматрало је Нацрт Одлуке о одређивању максималне спратности објеката на територији града Врања у поступку озаконења објеката и донело следећи:

***З А К Љ У Ч А К***

 Утврђује се Предлог Одлуке о одређивању максималне спратности објеката на територији града Врања у поступку озаконења објеката и доставља Скупштини на разматрање и усвајање.

 Уводне напомене на седници Скупштине поднеће Драган Михајловић, руководилац Одељења на урбанизам, имовинско правне послове, комунално стаммбене и заштиту животне средине.

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић**

На основу члана 61. и 63. Пословника Градског већа града Врања (Службени гласник града Врања“, број: 29/20), и члана 11. Правилника о суфинансирању мера енергетске санације породичних кућа и станова (Службени гласник града Врања, број: 16/21), Градско веће града Врања дана 05.07.2021. године донело је

**РЕШЕЊЕ O ОБРАЗОВАЊУ КОМИСИЈЕ ЗА РЕАЛИЗАЦИЈУ МЕРА ЕНЕРГЕТСКЕ САНАЦИЈЕ ПОРОДИЧНИХ КУЋА И СТАНОВА НА ТЕРИТОРИЈИ**

**ГРАДА ВРАЊА У 2021. ГОДИНИ**

**Члан 1.**

Образује се комисија за реализацију мера енергетске санације породичних кућа и станова на територији града Врања у 2021. години у саставу:

чланови:

1. **Данијела Бандовић**, дипл.инж.арх., енергетски менаџер града Врања, Руководилац програма енергетске санације;
2. **Бојан Костић**, дипл.ецц., члан Градског већа задужен за ресор буџет и финансије;
3. **Наташа Трајковић**, дипл.инж.грађ, руководилац Одељења за привреду и економски развој;
4. **Биљана Стојановић**, дипл.инж.арх., ЈП Урбанизам и изградња града Врања;
5. **Саша Цинцовић**, дипл.инж.грађ., ЈП Урбанизам и изградња града Врања;
6. **Саша Михајловић**, дипл.инж. маш.,Кавим –Јединство доо Врање.

секретар:

* Марија Стојковић, дипл.правник, Градско правобранилаштво

заменик секретара:

* Маја Јовановић, дипл.правник, Градско правобранилаштво

**Члан 2.**

Задатак Комисије је:

Припрема конкурсне документације за привредне субјекте и домаћинства (јавни позив, образац пријаве, и друго ).

Оглашавање јавних конкурса и пратеће документације на огласној табли и званичној интернет страници Града Врања;

Пријем и контрола приспелих захтева;

Рангирање приспелих захтева и избор пријављених привредних субјеката и домаћинстава;

Објављивање прелиминарне листе изабраних директних корисника и крајњих корисника на огласној табли и званичној интернет страници градаВрања,разматрање приговора на прелиминарну листу изабраних привредних субјеката и домаћинстава и доношење одлуке. Прелиминарна ранг листа крајњих корисника представља основ за теренски обилазак Комисије;

Доношење коначне листе изабраних директних корисника и предлога коначне листе изабраних крајњих корисника којима је признато право на бесповратна средства;

Израда предлога Уговора о спровођењу мера енергетске санације и Решења о коначној листи директних и крајњих корисника за спровођење мера енергетске санације, а које се финансирају из буџета градаВрања.

Комисија је независна у свом раду. Комисија је дужна да Градском већу достави записнике и извештај о раду.

Теренски рад Комисије обухвата да спроведе најмање два најављена обиласка и то:

- пре радова приликом евалуације пријаве ради оцене почетног стања објекта и веродостојности података из поднете пријаве, као и оправданост предложених мера енергетске санације;

- након спроведених радова ради утврђивања чињеничног стања по пријави завршетка радова.

Приликом теренског обиласка Комисија на лицу места врши преглед поднетих захтева, уз обавезно присуство подносиоца захтева, сачињава Записник у два примерка, при чему један примерак остаје подносиоцу пријаве, а други задржава Комисија.

Записник садржи и технички извештај о постојећем стању објекта/ након реализованих мера.

Комисија је дужна да приликом посете утврди да ли постоје индиције о незаконитим радњама или грубом кршењу уговорних обавеза затражи поступање у складу са одредбама уговора и законским оквиром.

Комисија прати реализацију мера и врши контролу њихове реализације.Праћење реализације мера обухвата:

- Обавезу директног/крајњег корисника средстава да обавештава Комисију о реализацији мера, у роковима одређеним уговором и да омогући Комисији да изврши увид у релевантну документацију насталу у току реализације активности;

- Прикупљање информација од директног/крајњег корисника средстава;

- Друге активности предвиђене уговором;

- Припрему извештаје о напретку и обавештавање надлежних органа и јавности.

**Члан 3.**

Члановима, секретару и заменику секретара Комисије припада право на новчану накнаду за рад у Комисији у појединачном износу од 5000,00 динара месечно.

**Члан 4.**

Мандат Комисије траје до завршетка задатка из члана 2. овог решења.

**Члан 5.**

Решење ступа на снагу даном доношења.

**Члан 6.**

Решење објавити у "Службеном гласнику Града Врања".

**ГРАДСКО ВЕЋЕ ГРАДА ВРАЊА,**

 **дана: 05.07. 2021.године, број: 06-149/1/2021-04**

 **ПРЕДСЕДНИК**

 **ГРАДСКОГ ВЕЋА**

 **др Слободан Миленковић**

 На основу члана 20. став 1. тачка 8. Закона о локалној самоуправи („Службени гласник РС“, број 129/07.... 47/18), члана 69. и 70. Закона о енергетској ефикасности и рационалној употреби енергије („Службени гласник РС“, број 40/21),члана 25. и члана 40. Закона о буџетском систему („Службени гласник РС“, број 154/09, 73/10... 72/19 и 149/20), и Програма суфинансирања енергетске санације стамбених зграда, породичних кућа и станова које спроводи град Врање у 2021. години („Службени гласник града Врања“, број: 12/21) Градско веће Града Врања на седници одржаној дана 05.07.2021. године, донело је

**ПРАВИЛНИК О СУФИНАНСИРАЊУ МЕРА ЕНЕРГЕТСКЕ САНАЦИЈЕ ПОРОДИЧНИХ КУЋА И СТАНОВА**

**I ОПШТЕ ОДРЕДБЕ**

**Члан 1.**

Правилником о суфинансирању мера енергетске санацијепородичних кућа и станова (у даљем тексту Правилник) уређује се:циљ спровођења мера; мере које се суфинансирају и ближи услови за расподелу и коришћење средстава;учесници у реализацији мера, начин њиховог учешћа и улоге; начин обезбеђивања финансијских средстава, проценат суфинансирања;начин и услови пријаве на јавни конкурс и критеријуми за селекцију привредних субјеката;начин и услови пријаве на јавни конкурс и критеријуми за селекцију грађана (домаћинстава); праћење реализације и извештавање.

**Члан 2.**

Циљ спровођења мера енергетске санације породичних кућа и станова је унапређење енергетске ефикасности у стамбеном сектору и повећано коришћење обновљивих извора енергије у домаћинствима на територији Града Врања.

Мере енергетске санације предвиђене овим Правилником спроводе се кроз сарадњу са привредним субјектима који се баве производњом, услугама и радовима на енергетској санацији стамбених објеката, а крајњи корисници бесповратних средстава су домаћинства на територији Града Врања.

**Финансијска средства**

**Члан 3.**

Средстава за суфинансирање мера енергетске санације из члана 6. овог Правилника опредељују се Одлуком о буџету Града Врања за сваку буџетску годину у оквиру Програма 17 Енергетска ефикасност и обновљиви извори енергије, Програмска активност 0501-0001 Енергетски менаџмент, функција 620, економска класификација 454 - Субвенције приватним предузећима.

**Члан4.**

Средствазасуфинансирањемераизчлана6. овогПравилникадодељујусенаосновујавног позива за домаћинстава у највишем износу до 50% од вредности укупне инвестиције са ПДВ-ом по појединачнојпријавипри чемуће максимални износ одобрених средстава по појединачнојпријави бити дефинисан у члану 6.

**Члан 5.**

Одлуку о додели средстава грађанима доноси Градско веће градаВрања на предлог Комисије за реализацију мера енергетске санације.

**Члан 6.**

Суфинанирање унапређења енергетске ефикасности,у граду Врању, износом од 4.899.600,00 динара, од чега је 2.499.600,00 динара определио Град Врање, а 2.400.000,00 динара Министарство рударства и енергетике, за 2021. годину, ће се радити за следеће мере енергетскеефикасности:

1. **замена (набака са уградњом) спољних прозора и врата и других транспарентних елемената термичког омотача са одговарајућим термичким својствима према негрејаним просторијама, на, породичним кућама** **и становима, са пратећим грађевинским радовима**;

Укупна планирана средства које град заједно са средствима министарства додељује за ову меру су 3.000.000,00 динара.

Град ће дефинисати средства подстицаја са ПДВ-ом која ће доделити појединачном крајњем кориснику за ову меру као мањи износ од:

1. максималнаукупнасредстваподстицајаза овумеруса ПДВ-ом, из последњег става ове тачке односно 50% укупног пријављеног износа са ПДВом за ову меру, шта год је од ова два износа мање, и:
2. 50% одизносаприхватљивеценеса ПДВ-омпојединицимере, којаседобијамножењем: (1) количинеиздостављенепрофактуре и (2) прихватљивејединичнеценезаовумеруса ПДВ-ом, изпоследњегставаоветачке.

Максималнаукупнасредстваподстицајаза ову меру могу износити до 80.000,00 динара са ПДВ-ом по пријави. Прихватљива јединична цена за ову меру са ПДВ-ом се одређује да може износити до 14.000,00 динара по квадратном метру за прозоре и балконска врата до 20.000,00 динара по метру квадратном за улазна врата.

1. **Набавка и инсталацијa котлова, на биомасу (дрвни пелет, брикет), грејачa простораза породичне куће**

Укупна планирана средства које град заједно са средствима министарства додељује за ову меру су 1.500.000,00 динара.

Град ће дефинисати средства подстицаја са ПДВ-ом која ће доделити појединачном крајњем кориснику за ову меру као мањи износ од 50% укупног пријављеног износа са ПДВ-ом за ову меру и то:

* до 85.000,00 динара са ПДВ-ом по пријави за набавку и уградњу котлова или грејача на биомасу за породичне куће;

Прихватљива цена котла је цена основне верзије за ову меру са ПДВ-ом (неће се одобравати средства за набавку комбинованих уређаја који као енергент користе и чврсто гориво и пелет).

1. **набавкa и инсталацијa соларних колектора за грејањесанитарне потрошнетопле воде и пратеће инсталације грејног система за породичне куће;**

Укупна планирана средства које град заједно са средствима министарства додељује за ову меру су 399.600,00 милиона динара.

Град ће дефинисати средства подстицаја са ПДВ-ом која ће доделити појединачном крајњем кориснику за ову меру као мањи износ од:

1. максималнаукупнасредстваподстицајаза овумеруса ПДВ-ом, из последњег става ове тачке односно 50% укупног пријављеног износа са ПДВом за ову меру, шта год је од ова два износа мање, и:
2. 50% од износа прихватљиве цене са ПДВ-ом по јединици мере, која се добија множењем: (1) количине у литрима потребне топле воде из достављене профактуре и (2) прихватљиве јединичне цене за ову меру са ПДВ-ом, из последњег става ове тачке.

Максималнаукупнасредстваподстицајаза ову меру могу износити до 80.000,00 динара са ПДВ-ом по пријави. Прихватљива јединична цена за ову меру са ПДВ-ом може износитидо 500,00динара по литру потребне топле воде.

1. **друге мере у складу са јавним позивима за избор привредних субјеката и грађана.**

Критеријуми енергетске ефикасности се одређују јавним позивом за привредне субјекте, али морају да задовоље следеће минималне услове:

1. Спољна столарија са следећим минималним техничким карактеристикама (U-коефицијентпрелаза топлоте):

 - U≤ 1,5 W/метру квадратном K за прозоре и балконска врата

 - U ≤ 1,6 W/метру квадратном K за спољна врата

1. Минимални степен корисности котла (грејача простора) на биомасу (дрвни пелет, брикет) износи 85%;

Додатни услови за доделу средстава подстицаја за енергетску санацију стамбених објеката:

1. Двојни објекти различитих власника као и објекти у низу третирају се као засебни објекти.
2. За меру из члана 6. став 1. тачке 3) и 4) овог члана Средства се неће одобравати за набавку и уградњу једног прозора или врата. Средства се неће одобравати за набавку улазних врата стамбених објеката која нису у директној вези са грејаним простором.
3. За стамбене објекте са више етажа једног власника, средства се могу користити за замену столарије на једној или свим етажама с тим да замена столарије на свакој од етажа мора бити комплетна.
4. Власници појединачних етажа у стамбеном објекту подносе појединачне пријаве за замену столарије.

 Критеријуми за оцењивање пријава на Јавни позив за домаћинства дати су у члану 26.овог Правилника.

**Прихватљиви трошкови**

**Члан 7.**

Прихватљиви инвестиционитрошкови су трошкови са урачунатим ПДВ-ом.

**Члан 8.**

Не прихватају се трошкови радова, набавка материјала и опрема који настану пре првог обиласка комисије за преглед и оцену поднетих захтева за суфинасирање пројеката енергетске ефикасности.

Неприхватљиви трошкови – Трошкови који неће бити финансирани јавним позивом из буџета Града Врањасу:

1. Трошкови који су у вези са набавком опреме: царински и административни трошкови
2. Трошкови у вези са одобравањем и спровођењем кредитног задужења: трошкови одобравања кредита, трошкови камата, трошкови кредитног бироа, трошкови осигурања кредита и сл.
3. Рефундација трошкова за већ набављенуопрему и извршене услуге (плаћене или испоручене)
4. Набавкаопреме коју подносилац захтева за бесповратна средства сам производи или за услуге које подносилац захтева сам извршава
5. Други трошкове који нису у складу са мерама енергетске санације.

**IIКОРИСНИЦИСРЕДСТАВА**

**Члан 9.**

**Директни корисници**средстава за реализацију мера енергетске санације су привредни субјекти.

Привредни субјекти су дужни да корисницима испоруче материјале и опрему одговарајућег квалитета и изврше услуге у складу са одредбама уговора и у договореним роковима.

**Члан 10.**

**Крајњи корисници**бесповратних средстава су домаћинства.

**IIIИМЕНОВАЊЕ И НАДЛЕЖНОСТИ КОМИСИЈЕ**

**Члан 11.**

Градсковеће Врања доноси Решење о образовању комисије за реализацију мера енергетске санације (у даљем тексту Комисија).

Јавни позив за суфинансирање мера енергетске санације у име ГрадаВрањаспроводиКомисија, којуГрадско већеграда Врањаформира Решењем о образовању комисије.

Решењемообразовању Комисијеутврђујусе: број чланова Комисије, основни подаци о члановима Комисије (име и презиме, назив радног места),основни задаци идругапитањаодзначајазарадКомисије.

Чланови Комисије за свој радимају право на накнаду.

**Члан 12.**

Основни задаци Комисијенарочито обухватају:

Припрема конкурсне документације за привредне субјекте и домаћинства (јавни позив, образац пријаве, и друго ).

Оглашавање јавних конкурса и пратеће документације на огласној табли и званичној интернет страници Града Врања;

Пријем и контрола приспелих захтева;

Рангирање приспелих захтева и избор пријављених привредних субјеката и домаћинстава;

Објављивање прелиминарне листе изабраних директних корисника и крајњих корисника на огласној табли и званичној интернет страници градаВрањаразматрање приговора на прелиминарну листу изабраних привредних субјеката и домаћинстава и доношење одлуке. Прелиминарна ранг листа крајњих корисника представља основ за теренски обилазак Комисије;

Доношење коначне листе изабраних директних корисника и предлога коначне листе изабраних крајњих корисника којима је признато право на бесповратна средства;

Израда предлога Уговора о спровођењу мера енергетске санације и Решења о коначној листи директних и крајњих корисника за спровођење мера енергетске санације, а које се финансирају из буџета градаВрања.

Комисија је независна у свом раду. Комисија је дужна да Градском већу достави записнике и извештај о раду.

Теренски рад Комисије обухвата да спроведе најмање два најављена обиласка и то:

* пре радова приликом евалуације пријаве ради оцене почетног стања објекта и веродостојности података из поднете пријаве, као и оправданост предложених мера енергетске санације;
* након спроведених радова ради утврђивања чињеничног стања по пријави завршетка радова.

Приликом теренског обиласка Комисија на лицу места врши преглед поднетих захтева, уз обавезно присуство подносиоца захтева, сачињава Записник у два примерка, при чему један примерак остаје подносиоцу пријаве, а други задржава Комисија.

Записник садржи и технички извештај о постојећем стању објекта/ након реализованих мера.

Комисија је дужна да приликом посете утврди да ли постоје индиције о незаконитим радњама или грубом кршењу уговорних обавеза затражи поступање у складу са одредбама уговора и законским оквиром.

Комисија прати реализацију мера и врши контролу њихове реализације.Праћење реализације мера обухвата:

* Обавезу директног/крајњег корисника средстава да обавештава Комисију о реализацији мера, у роковима одређеним уговором и да омогући Комисији да изврши увид у релевантну документацију насталу у току реализације активности;
* Прикупљање информација од директног/крајњег корисника средстава;
* Друге активности предвиђене уговором;
* Припрему извештаје о напретку и обавештавање надлежних органа и јавности.

**Члан 13.**

Рокови за реализацију

* рок за пријаву на Јавни позив за директне кориснике средстава је најмање 15 дана;
* евалуација пријава на Јавни позив директних корисника средстава и доношење прелиминарне ранг листе не може бити дужe од 15 дана;
* рок за пријаву крајњих корисника на Јавни позив је најмање 21 дан;
* евалуација пријава крајњих корисника и доношење прелиминарне ранг листe крајњих корисника не може бити дужe од 15 дана;
* доношење коначне ранг листе директних / крајњих корисника не може бити дуже од 15 дана од дана подношења последњег приговора;

**IV ПОСТУПАК ДОДЕЛЕ СРЕДСТАВА**

**Члан 14.**

Средства Буџета Града за суфинансирању мера енергетске санације породичних кућа и станова додељују се у складу са одредбама овог Правилника.

Расподела средстава из става 1. овог члана обухвата расписивање јавног позива за привредне субјекте, прикупљање и комплетирање пријава на јавни позив, контролу формалне исправности и комплетности пријава, испуњености услова и оцењивање привредних субјеката ради утврђивање листе директних корисника и доношење акта о изборудиректних корисника, као и,расписивање јавног позива за грађане, прикупљање и комплетирање пријава, контролу формалне исправности и комплетности пријава, оцењивање ради утврђивања листе крајњих корисника на основу критеријума из јавног позива, доношење акта о избору крајњих корисника, реализацију и извештавање.

**Јавни позив за директне кориснике (привредне субјекте)**

**Члан 15.**

Одлуку о расписивању јавног позива за избор директних корисника доноси градско већеградаВрања.

Јавни позив за избор директних корисника спроводи Комисија.

Пријава подразумева подношење документације у року који је утврђен јавним позивом, а подноси се Комисији.

Јавни позив из става 1. овог члана се обавезно објављује на интернет страници ГрадаВрања, а најава јавног позива и у локалним медијима.

**Члан 16.**

На јавном позиву могу учествовати привредни субјекти који врше испоруку и радове на уградњи материјала, опреме и уређаја и испуњавају следеће услове:

* да су уписани у регистар АПР-а, а регистровани су као привредна друштва и предузетници најмање шест месеци од дана подношења пријаве,
* да над њима није покренут стечајни поступак или поступак ликвидације,
* уверење пореске админострације о измирењу пореза и доприноса
* да имају атесте за материјале и производе,

**Садржај јавног позива за директне кориснике (привредне субјекте)**

**Члан 17.**

Јавни позив из члана 15. овог Правилника садржи:

1. правни основ за расписивање јавног позива,
2. циљеве преузете из Правилника о суфинансирању мера енергетске санације на територији јединице локалне самоуправе,
3. финансијскиоквир,
4. наменусредстава,
5. услове за учешће на конкурсу,
6. документацију коју подносилац мора поднети уз пријавни образац,
7. испуњеност услова из јавног позива,
8. начин и рок подношења пријаве,
9. начин објављивања одлуке о учешћу привредних субјеката у суфинансирању мера енергетске санацијепо јавном позиву,

**Пријава на јавни позив за директне кориснике (привредне субјекте)**

**Члан 18.**

Пријава коју на јавни позив подноси привредни субјект садржи пријавни образац са приложеном документацијом.

Пријавни образац се налази у прилогу јавног позива и садржи нарочито:

1. опште податке о привредном субјекту;
2. податке о законском заступнику;
3. профил привредног субјекта;
4. ценовни преглед роба и услуга;

**Критеријуми за рангирањедиректних корисника (привредних субјеката)**

**Члан 19.**

Критеријуми за рангирањедиректних обухватају следеће:

1. цене кључних добара заједно са уградњом за меру за коју конкуришу;
2. рок важења цена за меру коју конкуришу;
3. други критеријуми ближе дефинисани јавним позивом.

 Јавним позивом се одређује максимални број бодова по сваком од критеријума и број бодова по поткритеријумима, ако су поткритеријуми дефинисани у оквиру појединих критеријума.

Укупан максимални број бодова по свим критеријумима и поткритеријумима примењеним на поједини Програм не може прећи 100.

**Оцењивање, утврђивање листе изабранихдиректних корисника и уговарање**

**Члан 20.**

Оцењивање и рангирање приспелих пријава привредних субјеката врши се применом критеријума из члана 19. овог Правилника.

Комисија разматра пријаве и у складу са условима Јавног позива, утврђује прелиминарну листу директних корисника.

Прелиминарну листу директних корисника Комисија објављује на огласној табли Града и званичној интернет страници Града.

Учесници Јавног позива имају право увида у поднете пријаве и приложену документацију по утврђивању прелиминарне листе директних корисника, у року од три дана од дана објављивања листе.

На прелиминарну листу директних корисника учесници конкурса имају право приговора Комисији у року од осам дана од дана њеног објављивања.

Комисија је дужна да размотри поднете приговоре на прелиминарну листу директних корисника као и да донесе Одлуку о приговору, која мора бити образложена, у року од 15 дана од дана његовог пријема.

О спроведеном поступку Комисија води записник и сачињава Предлог коначне Одлуке о избору директних корисника у спровођењу мера енергетске санацијеи исте доставља Градском већу на усвајање.

Градско веће градаВрања доноси Одлуку о изборудиректних корисника у спровођењу мера енергетске санације.

 Одлука Градског већа градаВрања о изборудиректних корисника у спровођењу мера енергетске санације објављује се на огласној табли Града Врања и званичној интернет страници ГрадаВрања.

Уговор о спровођењу мера енергетске санације потписује се након доношењаРешења о коначној листи крајњих корисника за спровођење мера енергетске санације.

Уколико се на први јавни позив за директне кориснике не јави ни један или недовољно привредних субјеката, може се поновити јавни позив.

**Јавни позив за доделу бесповратних средстава грађанима**

**Члан 21.**

Одлуку о расписивању јавног позива за доделу бесповратних средстава грађанима **з**а енергетску санацију породичних кућа и станова доноси Градско веће градаВрања.

Јавни позив за доделу бесповратних средстава грађанима спроводи Комисија.

Грађани - учесници конкурса подносе пријаву Комисији. Пријава подразумева подношење конкурсне документације у року који је утврђен јавним позивом.

Јавни позив из става 1. овог члана се обавезно објављује на огласној табли Града Врања и званичној интернет страници Града, а најава јавног позива и у свим локалним медијима.

Конкурсна документација садржи:

1. јавни позив
2. пријавни образац са листом потребних докумената

**Члан 22.**

 Право учешћа на јавном позиву имају грађаникоји испуњавају следеће услове:

1. да је подносилац пријаве власник и да живи у породичној кућиили у стану на територији Града (према решењу за порези фотокопије личне карте),
2. да поседује један од следећих доказа за стамбени објекат:
	1. доказ о изградњи објекта пре доношења прописа о изградњи,
	2. грађевинску дозволу добијену кроз редован поступак обезбеђења дозволе,
	3. грађевинску дозволу добијену из поступка легализације или
	4. решење о озакоњењу.
3. да је измирио доспеле обавезе по основу пореза на имовину, таксе и остале комуналне обавезе,
4. да је стамбена заједница уписана у одговарајући регистар,
5. не прихватају се трошкови радова, набавке материјала и опреме који настану пре првог обиласка Комисије за преглед и оцену поднетих захтева за суфинансирање пројеката енергетске ефикасности.

**Садржај Јавног позива за крајње кориснике(грађане)**

**Члан 23.**

Јавни позив из члана 21. овог Правилника садржи:

1. правни основ за расписивање јавног позива,
2. циљеве преузете из Правилника о суфинансирању мера енергетске санације на територији јединице локалне самоуправе,
3. финансијскиоквир,
4. наменусредстава,
5. број мера за које један корисник може да конкурише,
6. услове за учешће на конкурсу,
7. листудиректних корисника преко којих се реализују мере,
8. документацију коју подносилац мора поднети уз пријавни образац,
9. начин на који градВрање пружа додатне информације и помоћ подносиоцу пријаве у припреми и подношењу пријаве,
10. начин и рок подношења пријаве,
11. поступакодобравањасредстава,
12. начин објављивања одлуке о остваривању права на бесповратна средства грађанимаза спровођење мера енергетске санацијепо јавном позиву.

**Пријава на јавни позив за крајње кориснике (грађане)**

**Члан 24.**

Документацијa коју доставља грађанин подносилац пријаве при подношењу пријаве:

1. потписан и попуњен Пријавни образац за суфинасирање мера енергетске ефикасности са попуњеним подацима о мери за коју се конкурише;
2. попуњен образац (Прилог 2) овог правилника, који се односи на стање грађевинских(фасадних) елемената и грејног системаобјекта;
3. фотокопију личне карте или очитана лична карта подносиоца захтева којом се види адреса становања подносиоца пријаве;
4. решење о утврђивању пореза на имовину;
5. копију грађевинске дозволе, односно други документ којим се доказује легалностобјекта;
6. фотокопију рачуна за утрошену електричну енергију за стамбени објекат за који се конкурише за последњи месец, ради доказа да власници живеу пријављеном стамбеном објекту о (препоручује се да минимална потрошња не може бити мања од 50 kWh месечно);
7. предмер и предрачун/ профактура заопрему са уградњом издата од привредног субјекта са листедиректних корисника коју је објавиоГрад;
8. изјава о члановима домаћинства са фотокопијом личних карата за сваког члана домаћинства са јасно видљивом адресом становања;
9. потписана изјава о сагласности да орган за потребе поступка може извршити увид, прибавити и обрадити податке о чињеницама о којима се води службена евиденција, а који су неопходни у поступку одлучивања.

Град ћеобезбедити прибављање информације по службеној дужности извод из листа непокретности, потврду о измиреним пореским обавезама и сл.

**Члан 25.**

Право учешћа на јавном позиву немају:

* власниципосебних делова стамбено-пословногобјеката који не служе за становање
* власници стамбених објеката који су у претходном периоду користили средства Града за сличне активности и иста оправдали и
* власници стамбених објеката који суу претходне две године после достављања Решења о додели бесповратних средстава за сличне активности одустали од спровођења активности.

**Критеријуми за избор пројекатакрајњих корисника (породичне куће, станови)**

**Члан 26.**

Поступак за оцењивање пристиглих пријава и избор корисника средстава врши ће

се на основу листе приоритета састављене бодовањем према следећим критеријумима:

Критеријуми за избор пријава грађанаодређују се јавним позивом и садрже:

|  |
| --- |
| **Замена спољних прозора и врата и других транспарентних елемената термичког омотача са одговарајућим термичким својствима на** **(породичним кућама и становима)** |
| **Постојеће карактеристике спољне столарије\*** | Број бодова |
| Дрвени,једноструки са једним стаклом | 15 |
| Дрвени,двострукиса размакнутим крилима | 10 |
| Дрвени,једноструки са дуплим стаклом или вакум стаклом | 5 |
| ПВЦ, алуминијум | 0 |
|  |
| **Постојећи начин грејања на\*** | Број бодова |
| Угаљ/ лож уље,/мазут  | 15 |
| Електрична енергија | 10 |
| Дрво | 5 |
| Природни гас/пелет/даљинско грејање | 0 |

|  |
| --- |
| **Набавка и инсталацијa котлова, на природни гас и/или биомасу (дрвни пелет, брикет), грејачa простора(за породичне куће и станове)** |
|  |
| **Постојећи начин грејања на\*** | Број бодова |
| Угаљ/ лож уље,/мазут  | 15 |
| Електрична енергија | 10 |
| Дрво | 5 |
| Природни гас/пелет/даљинско грејање | 0 |
|  |
| **Врста грејног уређаја\*** | Број бодова |
| Пећ („смедеревац“), котао на угаљ, дрва | 15 |
| Комбиновано грејање на пећи („Смедеревац) и електрични грејачи (ТА пећи, грејалице, уљани радијатори) | 10 |
| Електрични грејачи (ТА пећи, грејалице, уљани радијатори) | 5 |
| Котлови на гас, на пелет | 0 |

|  |
| --- |
| **Набавкa и инсталацијa соларних колектора за грејање санитарне потрошне топле воде и пратеће инсталације грејног система****(породичне куће)** |
|  |
| **постојећи начин грејања санитарне воде на:** | Број бодова |
| Угаљ/ лож уље,/мазут  | 15 |
| Електрична енергија-бојлер | 10 |
| Дрво | 5 |
| Природни гас/пелет | 0 |

Као критеријум за бодовање, за све мере из става 1. овог члана, користи се К фактор заузетости површине, који представља количник укупне површине стамбеног објекта (из пореске пријаве) и броја корисника тог објекта.

|  |
| --- |
| К фактор заузетости површине за станове |
|  | Број бодова |
| К<10  | 5 |
| 10≤К<12,5 | 4,5 |
| 12,5≤К<15  | 4 |
| 15≤К<17,5  | 3,5 |
| 17,5≤К<20 | 3 |
| 20≤К≤22,5  | 2,5 |
| 22,5≤К≤25 | 2 |
| К>25 | 1 |
|  |
| К фактор заузетости површине за породичне куће |
| К<15  | 5 |
| 15≤К<17,5 | 4,5 |
| 17,5≤К<20  | 4 |
| 20≤К<22,5  | 3,5 |
| 22,5≤К<25 | 3 |
| 25≤К≤27,5  | 2,5 |
| 27,5≤К≤30 | 2 |
| К>30 | 1 |
|  |

Јавним позивом се одређује максимални број бодова по сваком од критеријума и број бодова по поткритеријумима, ако су поткритеријуми дефинисани у оквиру појединих критеријума.

Укупан максимални број бодова по свим критеријумима и поткритеријумима примењеним на поједини Програм не може прећи 100.

Уколико се за грејање користе два или више различитих енергената, број бодова се рачуна као аритметичка средина бодова за наведене енергенте.

Приликом бодовања столарије на објекту на коме се налази више врста столарије бодоваће се прозори чија је укупна површина највећа.

Уколико се два или више захтева оцене истим бројем бодова, предност имају подносиоци пријавачији је фактор искоришћавања површине К већи.

Додатни критеријум такође може бити износ тражене субвенције, а након тога и зона у којој се објекат налази.

Уколико се и након узимања у обзир фактора искоришћавања површине К, два или више захтева оцене истим бројем бодова предност ће имати пријава са мањим траженим износом субвенције.

У случају да и након примене претходна два додатна критеријума буде пријава које имају исти број бодова, објекат који се налази у зони која има већу густину насељености ће имати предност.

Начин бодовања биће дефинисан у Јавном позиву.

**Оцењивање, утврђивање листе и избор крајњих корисника**

**Члан 27.**

Оцењивање и рангирање пројеката грађана, врши се применом критеријума из члана 26.

Комисија разматра пријаве и у складу са условима из члана 26, утврђује прелиминарну ранг листу крајњих корисника за сваку меру на основу бодовања према критеријумима из члана 26. овог правилника.

Листу из става 2. овог члана Комисија објављује на огласној табли Града и званичној интернет страници града.

Подносиоци пријава имају право увида у поднете пријаве и приложену документацију по утврђивању листе из става 2. овог члана у року од три дана од дана објављивања листе у складу са ставом 3. овог члана.

На листу из става 2. овог члана подносиоци пријава имају право приговора Комисији у року од осам дана од дана њеног објављивања.Приговор се подноси на писарницу ЈЛС.

Комисија је дужна да размотри поднете приговоре на листу из става 2. овог члана као и да донесе одлуку о приговору, која мора бити образложена, у року од 15 дана од дана његовог пријема и на основу донетих одлука донесе ревидирану прелиминарну листу.

На основу листе из става 6. овог члана Комисија врши теренски обилазак ради увида у стање стамбених објеката са те листе закључно са редним бројем подносиоца пријаве до којег су обезбеђена укупна средства за субвенционисање.

Уколико је Комисија приликом теренског обиласка из става 7. овог члана утврдила да је подносилац пријаве дао неистините податке у пријави Комисија га елиминише из ревидиране прелиминарне листе и уместо њега спроводи теренски обилазак првог следећег на листи код кога није вршен теренски обилазак.

Приликом теренског обиласка уз обавезно присуство подносиоца захтева Комисија сачињава записник у два примерка, при чему један остаје подносиоцу пријаве, а један задржава Комисија. У записнику Комисија потврђује да ли су мере наведене у предмеру и предрачуну који је грађанин поднео приликом пријаве на јавни позив прихватљиве.

На основу записника из става 9. овог члана Комисија сачињава коначну листу крајњих корисника.

Листу из става 10. овог члана Комисија објављује на огласној табли Града и званичној интернет страници града.

На листу из става 10. овог члана подносиоци пријава код којих је извршен теренски обилазак, имају право приговора Комисији у року од осам дана од дана објављивања коначне листе крајњих корисника. Приговор се подноси на писарницу ЈЛС.

Комисија је дужна да одлучи по приговорима из става 10. овог члана у року од 15 дана од дана пријема приговора и након одлучивања по свим приговорима сачини коначну листу крајњих корисника.

Градско веће градаВрања доноси Одлуку о додели бесповратних средстава крајњим корисницима за спровођење мера енергетске санације, на основу чега се закључују уговори.

**Члан 28.**

Уколико Град током трајања Конкурса не прими довољан број важећих пријава за неку од мера предвиђених Конкурсом, Комисија ће повећати број корисника средстава за другу меру зависно од броја пристиглих пријава.

Уколико се не утроше планирана средства за неку од меру, средства ће се доделити следећем кориснику који испуњава услове, према листи корисника.

**Исплата средстава**

**Члан 29.**

Град ће вршити пренос средстава искључиво директним корисницима не крајњим корисницима, након што појединачни крајњи корисник изврши уплатудиректном кориснику целокупну своју обавезу и након завршетка реализације мере.

Услов да се пренесу средства директном кориснику је потврда Комисије да су радови изведени како је предвиђено предмером и предрачуном који је грађанин предао када се пријавио за меру као и у складу са записником Комисије приликом првог изласка.

Крајњи Корисник мора имати уредну документацију (рачуне и атесте) које ће доставити надлежној комисији.

Корисник средстава ће вршити пренос средстава изабраним привредним субјектима у складу са закљученим уговором. Крајњи корисник ће сам сносити трошкове изведених радова који буду већи од износа субвенције наведене у чл.6. (максималног износа учешћа ЈЛС).

Контролу извршења уговорених обавеза извршиће надлежни органи, у сарадњи са Комисијом.

Уколико Корисник средстава није средства наменски утрошио, или радови нису изведени у складу са предмером и предрачуном који је крајњи корисник поднео приликом пријаве, ЈЛС неће уплатити средства додељена јавним позивом.

Уколико из неког разлога крајњи корисник не може да реализује набавку од одабраног директног корисника, има право да изврши набавку од другог директног корисника са листе и да о томе, пре реализације набавке, обавести Комисију и достави јој нову профактуру/предрачун, с тим да износ не може бити већи од одобреног.

**VIПРАЋЕЊЕ РЕАЛИЗАЦИЈЕ МЕРА ЕНЕРГЕТСКЕ САНАЦИЈЕ**

**Извештавање**

**Члан 30.**

Комисија припрема Завршни извештај о спроведеним мерама енергетске санацијеи подноси га Градском већу.

Јавност се информише о реализацији мера енергетске санације преко локалних медија и интернет странице Града.

Завршни извештај о спроведеним мерама енергетске санације, који посебно садржи информације о спроведеним активностима и утрошеним финансијским средствима, уочене недостатке у имплементацији активности и њихове узроке, податке о уштеди енергије и смањењу емисије гасова са ефектом стаклене баште, подноси сеГрадском већу и објављује на интернет страници.

Директни корисници средставакоји изводе радове на енергетској санацији дужни су да Комисији, у сваком моменту, омогуће контролу реализације активности и увид у сву потребну документацију.

**Објављивање**

**Члан 31.**

Подаци и акти које Комисија објављују на званичној интернет страници ГрадаВрања, морају се објавити и на огласној табли Града.

**Чување документације**

**Члан 32.**

Градска управаградаВрањаима обавезу да чува комплетну документацију насталу у поступку суфинансирања мера енергетске санацијеу складу са важећим прописима.

**VIIПРЕЛАЗНЕ И ЗАВРШНЕ ОДРЕДБЕ**

**Члан 33.**

Овај Правилник ступа на снагу даном доношења и биће објављен у „Службеном гласникуГрада Врања.

**ГРАДСКО ВЕЋЕ ГРАДА ВРАЊА,**

 **дана: 05.07. 2021.године, број: 06-149/2021-04**

 **ПРЕДСЕДНИК**

 **ГРАДСКОГ ВЕЋА**

 **др Слободан Миленковић**